કોઈ પણ સેલિબ્રિટીને જોઈએ એટલે આપણને હંમેશાં એ વિચાર આવે છે, શું તેની ઉંમર થંભી ગઈ હશે? કેમ તેઓ તેમની ઓરિજિનલ ઉંમર કરતાં વધારે યુવાન દેખાય છે? કેમ તેમની સ્કિન પર એક પણ કરચલી નથી દેખાતી? કેમ તેમની સ્કિન વધારે ફ્રેશ અને કાન્તિવાળી લાગે છે? અત્યાર સુધી આપણને હતું કે આ બધી મેકઅપ અને ફોટોશૉપની કમાલ છે જેના લીધે તેમની સ્કિન વધારે યંગ લાગે છે. પણ ના, આની પાછળનું કારણ કંઈક બીજું છે. આ કંઈ મેકઅપ કે ફોટોશૉપની કમાલ નથી, પણ આ તો એક ટ્રીટમેન્ટની કમાલ છે જેના કારણે સેલિબ્રેટીઝ હંમેશાં એક જ ઉંમરની લાગે છે. આ ટ્રીટમેન્ટનું નામ છે કન્ટ્રોલ્ડ ડેપ્થ પીલ. આનું બીજું નામ છે બ્લુ ડેપ્થ પીલ. આના વિશે જણાવતાં ડર્મેટોલૉજિસ્ટ ડૉ. અપ્રતિમ ગોયલ કહે છે, ‘આ કન્ટ્રોલ્ડ ડેપ્થ પીલ અમેરિકાની ટ્રીટમેન્ટ છે જે હવે ભારતમાં કરવામાં આવે છે. કન્ટ્રોલ્ડ ડેપ્થ પીલમાં ડૉક્ટરો સ્કિનમાં કેટલી ડેપ્થ સુધી જવું એ કન્ટ્રોલ કરી શકે છે જે બીજી ટ્રીટમેન્ટમાં નથી કરી શકતા એટલે આને કન્ટ્રોલ્ડ ડેપ્થ પીલ કહેવાય છે. આ ટ્રીટમેન્ટ એટલી સેન્સિટિવ છે કે એને માત્ર ડૉક્ટરો જ કરી શકે છે, એ પણ ટ્રેઇન્ડ અને ક્વૉલિફાઇડ ડૉક્ટર. આ ટ્રીટમેન્ટ મેલ અને ફીમેલ બન્ને કરાવે છે. આ એક એવી ટ્રીટમેન્ટ છે જે કરતાં પહેલાં ડૉક્ટરની સલાહ લેવી અને ડૉક્ટર સાથે ડિસ્કસ કરવું જરૂરી છે.’